CELEX: 32006L0045
Language: sk
Date: 2006-05-16 00:00:00
Title: Smernica Komisie 2006/45/ES zo  16. mája 2006 , ktorou sa mení a dopĺňa smernica Rady 91/414/EHS, pokiaľ ide o špecifikáciu účinnej látky propoxykarbazón   (Text s významom pre EHP)

18.5.2006   
            
            
               SK
            
            
               Úradný vestník Európskej únie
            
            
               L 130/27
            
         
      SMERNICA KOMISIE 2006/45/ES
   zo 16. mája 2006,
   ktorou sa mení a dopĺňa smernica Rady 91/414/EHS, pokiaľ ide o špecifikáciu účinnej látky propoxykarbazón
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na druhý pododsek jej článku 6 ods. 1,
   keďže:
   
               (1)
            
            
               Smernicou Komisie 2003/119/ES (2) bol propoxykarbazón zahrnutý ako účinná látka do prílohy I k smernici 91/414/EHS.
            
         
               (2)
            
            
               Pri žiadosti o zaradenie propoxykarbazónu do zoznamu jeho výrobca, spoločnosť Bayer CropScience, zaslal špecifikáciu založenú na malovýrobe. Pre veľkovýrobu teraz spoločnosť zamýšľa upraviť špecifikáciu vzhľadom na čistotu. Spoločnosť predložila údaje, aby ukázala, že upravená špecifikácia spĺňa požiadavky na zaradenie do zoznamu.
            
         
               (3)
            
            
               Nemecko zhodnotilo informácie a údaje, ktoré spoločnosť predložila. V júli 2005 spoločnosť informovala Komisiu, že dospela k názoru, že upravená špecifikácia nespôsobuje žiadne riziká okrem tých, ktoré už boli zohľadnené v zápise pre propoxykarbazón v prílohe I k smernici 91/414/EHS a v revíznej správe Komisie o tejto látke.
            
         
               (4)
            
            
               Preto je odôvodnené upraviť špecifikáciu propoxykarbazónu.
            
         
               (5)
            
            
               Preto je vhodné zmeniť a doplniť smernicu 91/414/EHS zodpovedajúcim spôsobom.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 18. septembra 2006 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení a tabuľku zhody týchto ustanovení a tejto smernice.
   Tieto ustanovenia sa uplatňujú od 19. septembra 2006.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 16. mája 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2006/39/ES (Ú. v. EÚ L 104, 13.4.2006, s. 30).
   
      (2)  Ú. v. EÚ L 325, 12.12.2003, s. 41.
   
      PRÍLOHA
      V prílohe I k smernici 91/414/EHS sa riadok 77 nahrádza takto:
      
         
                     „77
                  
                  
                     Propoxykarbazón
                     CAS č. 145026-81-9
                     CIPAC č. 655
                  
                  
                     2-(4,5-dihydro-4-metyl-5-oxo-3-propoxy-1H-1,2,4-triazol-1-yl) karboxamidosulfonyl metylesteru kyseliny benzoovej
                  
                  
                     ≥ 950 g/kg (vyjadrený ako sodná soľ propoxykarbazónu)
                  
                  
                     1. apríla 2004
                  
                  
                     31. marca 2014
                  
                  
                     Možno povoliť len použitie ako herbicíd.
                     Na uplatňovanie jednotných zásad prílohy VI sa zohľadňujú závery revíznej správy pre propoxykarbazón, najmä jej dodatkov I a II, v konečnom znení Stáleho výboru pre potravinový reťazec a zdravie zvierat z 3. októbra 2003. Pri tomto celkovom hodnotení členské štáty:
                     
                                 —
                              
                              
                                 by mali venovať osobitnú pozornosť možnému znečisteniu podzemnej vody propoxykarbazónom a jeho metabolitmi, ak sa účinná látka používa v regiónoch s citlivými pôdnymi a/alebo klimatickými podmienkami,
                              
                           
                                 —
                              
                              
                                 by mali venovať osobitnú pozornosť ochrane vodných ekosystémov, najmä vodnému rastlinstvu.
                              
                           Ak je to vhodné, mali by sa uplatňovať opatrenia na zmiernenie rizika.“